**…. napirend**

**E l ő t e r j e s z t é s**

**Salföld Község Önkormányzata Képviselő-testületének 2019. május 13-án tartandó nyilvános ülésére**

**Tárgy: A** Magyar Állam tulajdonában lévő, Salföld 53/7. hrsz.-ú ingatlan ingyenes tulajdonba adási kérelmének benyújtása az MNV Zrt. felé.

**Előterjesztő:** Fábián Gusztávpolgármester

**Előkészítette:** Kiss Tibor műszaki ügyintéző

Jogszabállyal nem ellentétes

Előterjesztő Tóthné Titz Éva jegyzőt helyettesítő aljegyző

**Tisztelt Képviselő-testület!**

A Magyar Nemzeti Vagyonkezelő Zrt. 2017. november 30-án érkezett MNV/01/17689/12/2017. iktatószámú levelében tájékoztatta Salföld Község Önkormányzatát, hogy Salföld 53/7. hrsz.-ú a Magyar Állam tulajdonában, a Magyar Nemzeti Vagyonkezelő Zrt. vagyonkezelésében lévő ingatlant átadja az Önkormányzatnak vagyonkezelésébe, a vagyonkezelési jogviszonyt szabályozó SZT-116231 számú szerződés aláírását követően.

Salföld Község Önkormányzata a 2018. március 13-án kiküldött, Krs/639-2/2018 iktatószámú levelében tájékoztatta az MNV Zrt-t, hogy eláll a vagyonkezelésbe adás jogügyletétől a nagymértékű adminisztratív teher végett.

Salföld Község Önkormányzata továbbra is tulajdonba kívánja venni az érintett ingatlant ingyenes tulajdonba adással. Amennyiben az MNV Zrt. ingyenesen nem kívánja az Önkormányzat részére tulajdonba adni az érintett ingatlant, arra másodlagosan vételi szándékot nyújt be az Önkormányzat.

Az MNV Zrt tájékoztató levele, valamint az Önkormányzati levél az előterjesztés részét képezi.

***Határozati javaslat:***

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2019. (…) HATÁROZATA**

***Salföld 53/7. hrsz.-ú ingatlan ingyenes tulajdonba vételének kérelméről.***

Salföld Község Önkormányzata Képviselő-testülete a Salföld 53/7. helyrajzi számú ingatlan ingyenes tulajdonba vételének kérelmére vonatkozó anyagot megtárgyalta.

1. Salföld Község Önkormányzata Képviselő-testülete, a nemzeti vagyonról szóló 2011. évi CXVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti vagyonkezelő Zrt-nél kezdeményezi és kérelmezi a Magyar Állam tulajdonában és a Magyar Nemzeti Vagyonkezelő Zrt. vagyonkezelésében lévő, Salföld, 53/7. helyrajzi számon felvett, „kivett közterület” megnevezésű, 555 m2 területű ingatlan 1/1 tulajdoni hányadának ingyenes önkormányzati tulajdonba adását.

1. Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés ………. pontjában meghatározott ……………………………………………………………. céljából kívánja felhasználni.
2. Salföld Község Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.
3. Az igényelt ingatlan nem áll örökségvédelmi, természetvédelmi, helyi, Natura 2000 védettség alatt.
4. Az igényelt ingatlan természetvédelmi védettség alatt ál.
5. A Képviselő-testület felhatalmazza a polgármestert, hogy a Salföld, 53/7. hrsz.-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.
6. A Képviselő-testület felhatalmazza a polgármestert, hogy a Salföld 53/7. hrsz.-ú ingatlan ingyenes önkormányzati tulajdonba adására vonatkozó megállapodást aláírja.

**Felelős: Fábián Gusztáv polgármester**

**Határidő: folyamatos**

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2019. (…) HATÁROZATA**

***A Magyar Állam tulajdonában lévő, Salföld 53/7. hrsz.-ú ingatlan vételi szándékának benyújtása az MNV Zrt. felé***

Salföld Község Önkormányzata Képviselő-testülete felhatalmazza a polgármestert, hogy a Magyar Állam tulajdonában, a Magyar Nemzeti Vagyonkezelő Zrt. kezelésében lévő Salföld 53/7. hrsz.-ú ingatlan vonatkozásában, - amennyiben az ingyenes vagyonátadás elutasításra kerül, - vételi szándékot nyújtson be a vagyonkezelő felé.

**Felelős: Fábián Gusztáv polgármester**

**Határidő: 2019. június 13.**